**วันพีซ ฟิล์ม แซด** (ญี่ปุ่น: ワンピースフィルム ゼット; โรมาจิ: *Wan Pīsu Firumu: Zetto*; One Piece Film: Z) เป็นภาพยนตร์แอนนิเมชั่นในปี 2012 จากหนังสือการ์ตูนวันพีซที่เป็นหนังสือการ์ตูนชื่อดังที่สุดในประเทศญี่ปุ่น ผลิตโดยโตเอะ คัมปะนี ซีรีส์เรื่องวันพีซ เริ่มออกฉายในประเทศญี่ปุ่นเมื่อวันที่ 15 ธันวาคม ค.ศ. 2012 เป็นภาพยนตร์เรื่องที่ 12 ของวันพีซ โดยเออิชิโร โอะดะ

สำหรับประเทศไทยได้เข้าฉายในโรงภาพยนตร์วันที่ 25 เมษายน ค.ศ. 2013 โดย บริษัท ดรีมเอกซ์เพรส (เด็กซ์) จำกัด

เรื่องย่อ
---------

เมื่อ "หินไดน่า" ที่มีพลังทำลายล้างรุนแรงเทียบเท่ากับอาวุธโบราณ ได้ถูกขโมยไป ทำให้ "โลกใหม่" ตกอยู่ในภาวะที่จะถูกทำลายได้ทุกเมื่อ คนที่อยู่เบื้องหลังการขโมยครั้งนี้ก็คือ "เซ็ตโต้" อดีตพลเอกแห่งกองทัพเรือ 
ผู้มีเจตจำนงที่จะกำจัดโจรสลัดทั้งหมดให้หายไปจากโลก ระหว่างนั้นกลุ่มโจรสลัดหมวกฟางที่ออกเดินทางมาถึงโลกใหม่ก็ได้ช่วยเหลือ เซ็ตโต้ โดยบังเอิญ แต่เมื่อรู้ว่าพวกลูฟี่เป็นโจรสลัด เซ็ตโต้ กับกลุ่ม นีโอกองทัพเรือก็ทำลายเรือเธาซันด์ซันนี่จนเสียหายทันที ระหว่างนั้น อาโอคิยิ ที่เกษียนตัวจากกองทัพเรือก็ไล่ตามกลุ่มโจรสลัดหมวกฟางไปเช่นกัน

ตัวละครในเรื่อง
---------------

### ตัวละครกลุ่มโจรสลัดหมวกฟาง

ลูฟี่ หมวกฟาง
กัปตันของกลุ่มโจรสลัดหมวกฟาง เคยกินผลโกมุโกมุไปในสมัยเด็กทำให้ร่างกายกลายเป็นมนุษย์ยางยืด ความฝันของเขาคือการเป็นจ้าวแห่งโจรสลัด แต่การได้พบกับ แซด ที่มีเจตจำนงที่จะกำจัดโจรสลัดทั้งหมดบนโลก ทำให้เกิดเหตุการณ์เกินคาดเดาขึ้น
นักล่าโจรสลัด โซโล
นักดาบที่มีเป้าหมายที่จะเป็นนักดาบที่เก่งที่สุดในโลก ตามคำสัญญาที่เขาเคยให้กับ คุอินะ เพื่อนสมัยเด็กของเขา เดิมทีเขาถูกขนานนามด้วยชื่อ นักล่าโจรสลัด โซโล ก่อนจะกลายเป็นพรรคพวกที่ไว้ใจได้ของลูฟี่ ในการเดินทางครั้งนี้ โซโลเพลิดเพลินกับการแช่อยู่ในบ่อน้ำร้อนในเกาะเซคันทุกวันเพื่อรักษาบาดแผลที่เขาได้รับมาจากการต่อสู้
แมวขโมย นามิ
เดิมทีชอบทำการขโมยกลุ่มโจรสลัดต่าง ๆ แต่เข้าร่วมกับกลุ่มของลูฟี่เนื่องจากเขาได้ช่วยหมู่บ้านของเธอเอาไว้ ความฝันของเธอคือการเขียนแผนที่ของโลกทั้งใบ เธอมีทักษะต้นหนในระดับสูงมาก แต่ในการเดินทางครั้งนี้เข็มทิศประจำตัวของเธอกลับปั่นป่วนจนไม่อาจคาดได้ ว่าจะเจอกับเส้นทางแบบใด
จ้าวแห่งการซุ่มยิง อุซป
ลูกชายของยาซปแห่งกลุ่มโจรสลัดผมแดง ขี้โม้เป็นที่หนึ่งและผู้ชำนาญการยิงหนังสติ๊กไม่แพ้ใคร ที่มีฉายาว่า "จ้าวแห่งการซุ่มยิง" นอกจากนี้ยังถนัดในการสร้างอุปกรณ์และอาวุธต่าง ๆ ในครั้งนี้เขาปลอมตัวเป็นเด็กเรียกแขกในเกาะเซคันเพื่อหาข้อมูลมาให้กลุ่ม โจรสลัดหมวกฟาง
ซันจิ ขาดำ
พ่อครัว ผู้ตามหา "ออลบลู" ทะเลที่มีปลาจากทั่วโลกมารวมตัวกัน เพลงเตะของเฉียบคบยากหาที่เปรียบ เช่นเดียวกับฝีมือการทำอาหาร ที่มี เซฟ ขาแดง เป็นผู้สั่งสอนวิชาทั้งสองนี้ให้กับเขา ซันจินั้นหลงใหลในตัวผู้หญิงอย่างที่สุด ด้วยเหตุนี้ทำให้เขาเคลิ้มกับสาว ๆ ในชุดยูกาตะที่มีอยู่มากหน้าหลายตาในเมืองบ่อน้ำร้อน บนเกาะเซคัน
ช็อปเปอร์ผู้หลงรักขนมสายไหม
มนุษย์เรนเดียร์ที่มีจมูกสีน้ำเงิน การที่เขาแปลงร่างเป็นมนุษย์และพูดได้เพราะว่าเขาเคยกินผลฮิโตะฮิโตะเข้าไป นอกจากนั้นช็อปเปอร์ยังได้ศึกษาศาสตร์การแพทย์และมีจิตวิญญาณของหมออย่าง เต็มเปี่ยม ด้วยเหตุนี้เองตอนที่เขาพบกับ แซด ที่บาดเจ็บอยู่ ช็อปเปอร์ก็ทำการปฐมพยาบาลให้กับเขา
ลูกปิศาจ นิโค โรบิน
นักโบราณคดีที่ตามหาความลับที่ซ่อนอยู่ใน "โพเนกลีฟ" ตั้งแต่อายุแปดขวบ จึงทำให้โดนรัฐบาลโลกไล่ล่า เธอมีความสามารถพิเศษจากการกินผลฮานะฮานะ ทำให้เธอสามารถแตกหน่อร่างกายออกมาได้ ในการเดินทางไปยังเมืองน้ำพุร้อน เธอได้ทำหน้าที่เป็นนักเต้นสุดเซ็กซี่ในชุดท้องถิ่นของเกาะเซคัน
ไซบอร์ก แฟรงกี้
ช่างซ่อมเรือที่มีร่างกายทั้งตัวเป็นไซบอร์ก ฝึกวิชาการต่อเรือมาจาก ทอม ช่างต่อเรือที่เก่งที่สุดในโลก เขาเป็นคนสร้างเรือ เธาซันด์ซันนี่ ด้วยเหตุนี้เองเมื่อ แซด เข้ามาพังเรือที่เขารัก เขาจึงทำการซ่อมเรืออย่างประณีต
ฮัมมิ่ง บรู๊ค
นักดาบกับทรงผมแอฟโร่สุดแนว ที่ได้กลับมาเจอกับปลาวาฬลาบูนอีกครั้งหลังจากตายไปแล้วห้าสิบปี แต่ก็คืนชีพขึ้นมาได้ด้วยการกินผลโยมิโยมิ แม้ว่าปัจจุบันร่างกายจะเหลือแค่โครงกระดูกแต่ก็ยังอดไม่ได้ที่จะลงอาบน้ำร้อนอันเลื่องชื่อของเกาะเซคัน
### ตัวละครกลุ่ม นีโอกองทัพเรือ

เซตโต้
อดีตพลเรือเอกแห่งกองทัพเรือ ที่เคยถูกเรียกขานว่า "เซเฟอร์ แขนดำ" เขาสามารถโจมตีได้อย่างรุนแรงด้วย "สแมชเชอร์" อาวุธพิสดารของ ดร. เวก้าพังซ์ ที่เขาสวมไว้ที่แขนขวา หลังจากที่เขาลาออกจากกองทัพเรือแล้ว เขาก็ก่อตั้งกลุ่ม "นีโอกองทัพเรือ" ขึ้นมา โดยมีเป้าหมายหลักในการกำจัดโจรสลัดทั้งหมด เพราะว่าเขาเกลียดชังโจรสลัดอย่างมาก และเมื่อได้เจอกับกลุ่มโจรสลัดหมวกฟาง แซด ก็เข้าโจมตีพวกลูฟี่อย่างไม่ปรานี
ไอน์
ลูกน้องใต้บังคับบัญชาของ แซด สาวสวยผู้มีตำแหน่งระดับสูงอยู่ใน นีโอกองทัพเรือ เธอมีพลังพิเศษที่ได้จากการกินผล โมโดะ-โมโดะ ทำให้เธอสามารถย้อนเวลาสิ่งที่เธอสัมผัส และยังย้อนอายุขัยของผู้คนได้ด้วย
บินซ์
ลูกน้องใต้บังคับบัญชาของ แซด อีกคนหนึ่งที่ทำตัวคล้ายนินจา เขามีพลังพิเศษจากการกินผล โมซาโมซา ทำให้เขาสามารถทำให้ต้นไม้เจริญเติบโตและควบคุมพฤกษชาติรอบตัว ผสานเข้ากับการโจมตีของตัวเองทำให้หลอกล่อคู่ต่อสู้ให้สับสนได้โดยง่าย

อ้างอิง
-------

1. ↑  "ONE PIECE FILM Z". *Eiga.com* (ภาษาญี่ปุ่น). สืบค้นเมื่อ 2012-04-23.
2. ↑  Jérôme Salomon (April 21, 2012). "ONE PIECE FILM Z : Les premières images du film". *Journal du Japon* (ภาษาฝรั่งเศส). คลังข้อมูลเก่าเก็บจากแหล่งเดิมเมื่อ 2012-04-23. สืบค้นเมื่อ 2012-04-23.

แหล่งข้อมูลอื่น
---------------

* เว็บไซต์ทางการ (ญี่ปุ่น)
* *วันพีซ ฟิล์ม แซด* ที่อินเทอร์เน็ตมูวีเดตาเบส
* *วันพีซ ฟิล์ม แซด* (อนิเมะ) ที่เครือข่ายข่าวอนิเมะ
* แม่แบบ:Facebook Page (ญี่ปุ่น)

| * ด
* ค
* ก
*วันพีซ* โดย เออิชิโร โอดะ |
| --- |
| 
* สื่อ

 |
| มังงะ | 
* เล่ม
* บท
	+ 1–186
	+ 187–388
	+ 389–594
	+ 595–806
	+ 807–ปัจจุบัน

 |
| อนิเมะ | 

|  |  |
| --- | --- |
| ฤดูกาล | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20

 |
| ตอน | 
* ฤดูกาลที่ 1-8
* ฤดูกาลที่ 9-14
* ฤดูกาลที่ 15-ปัจจุบัน

 |
| ภาพยนตร์ | 
* *เกาะสมบัติแห่งวูนัน*
* *การผจญภัยบนเกาะแห่งฟันเฟือง*
* *เกาะแห่งสรรพสัตว์และราชันย์ช็อปเปอร์*
* *การผจญภัยที่เดดเอนด์*
* *วันดวลดาบ ต้องสาปมรณะ*
* *บารอนโอมัตสึริ และเกาะแห่งความลับ*
* *ทหารหุ่นยนต์ยักษ์แห่งปราสาทคาราคุริ*
* *เจ้าหญิงแห่งทะเลทรายและโจรสลัด*
* *ปาฏิหารย์ดอกซากุระบานในฤดูหนาว*
* *ผจญภัยเหนือหล้าท้าโลก*
* *ผจญภัยล่าหมวกฟางสุดขอบฟ้า*
* *แซด*
* *โกลด์*
* *สแตมปีด*
* *เรด*

 |
| อื่น ๆ | 
* เพลงประกอบภาพยนตร์
* ตอนพิเศษ
	+ *Dream 9 Toriko & One Piece & Dragon Ball Z Super Collaboration Special!!*
* ซีรีส์คนแสดง

 |

 |
| วิดีโอเกม | 
* *Become The Pirate King!*
* *Grand Battle!*
* *Set Sail Pirate Crew!*
* *Grand Battle! 2*
* *Grand Battle! Rush*
* *One Piece*
* *Pirates' Carnival*
* *Grand Adventure*
* *Unlimited Adventure*
* *Unlimited Cruise/SP*
* *Grand Collection*
* *Pirate Warriors*
* *Pirate Warriors 2*
* *Romance Dawn*
* *Unlimited World Red*
* *Pirate Warriors 3*
* *Treasure Cruise*
* *Burning Blood*
* *World Seeker*
* *Pirate Warriors 4*

 |
| ตัวละคร | 
* มังกี้ ดี. ลูฟี่
* โรโรโนอา โซโล
* นามิ
* อุซป
* ซันจิ
* โทนี่ โทนี่ ช็อปเปอร์
* นิโค โรบิน
* โบอา แฮนค็อก

 |
| เกี่ยวข้อง | 
* *Battle Stadium D.O.N*
* *จัมป์ซูเปอร์สตาร์ส*
* *จัมป์อัลทิเมตสตาร์ส*
* *เจสตาร์วิกตอรีวีเอส*
* *จัมป์ฟอร์ซ*
* *Super Kabuki II: วันพีซ*
* Tokyo One Piece Tower

 |
| 
* หมวดหมู่ **หมวดหมู่**
* วิกิพีเดีย:หนังสือ **หนังสือ**

 |